open-index/open-wikipedia-markdown huggingface dataset:
Άννα Σοφία της Πρωσίας

Η **Άννα Σοφία της Πρωσίας** (γερμανικά: *Anna Sophie von Preußen*, 11 Ιουνίου 1527 - 6 Φεβρουαρίου 1591) από τον Οίκο των Χοεντσόλερν ήταν κόρη του δούκα τη Πρωσίας και με τον γάμο της έγινε δούκισσα του Μεκλεμβούργου.

## Βιογραφία
Γεννήθηκε στο Kένιγκσμπεργκ ως το πρώτο και μόνο επιζόν τέκνο τού Aλβέρτου δούκα της Πρωσίας από τον 1ο γάμο του με τη Δωροθέα των Όλντενμπουργκ, κόρη του Φρειδερίκου Α΄ της Δανίας. Από τη μητέρα της έλαβε επισταμένη εκπαίδευση στη φυσικοπαθητική και τη γυναικολογία . Ήδη από το 1546 οι γαιοκτήμονες της Πρωσίας συμφώνησαν σε έναν λεγόμενο «φόρο προίκας», για να παράσχουν μία προίκα 30.000 γκέλντερς, που η Άννα-Σοφία θα λάμβανε όταν θα παντρευόταν.

Παντρεύτηκε στις 24 Φεβρουαρίου 1555 στο Βίσμαρ τον Ιωάννη-Αλβέρτο Α΄ δούκα του Μεκλεμβούργου. Ως δώρο γάμου, ο πατέρας της μεσολάβησε στη διαμάχη μεταξύ τού συζύγου της και τού αδελφού του Ούλριχ δούκα του Μεκλεμβούργου.  Με την ευκαιρία του γάμου του, ο  Ιωάννης-Αλβέρτος Α΄ μετασκεύασε το ανάκτορο Φύρστενχοφ στο Βίσμαρ σε αναγεννησιακό ρυθμό. Μετά τον γάμο, ο Ιωάννης-Αλβέρτος Α΄ και η σύζυγός του μετακόμισαν σε αυτό το παλάτι. 

Ο Ιωάννης-Αλβέρτος Α΄ και η Άννα-Σοφία είχαν τρεις γιους· αναφέρεται ως στοργική μητέρα.  Ο δούκας του Μεκλεμβούργου παρέμεινε πιστός σύμμαχος στον πεθερό του, μέσα στην Αγία Ρωμαϊκή Αυτοκρατορία καθώς και στη Λιβονία. Επειδή ο Αλβέρτος δεν είχε δικούς του γιούς, προσπάθησε αρκετές φορές ανεπιτυχώς να κάνει τον Ιωάννη-Αλβέρτο Α΄ κληρονόμο και διάδοχό του στο δουκάτο της Πρωσίας.

Έπειτα από το τέλος του Ιωάννη-Αλβέρτου Α΄ το 1576, η Άννα-Σοφία αποσύρθηκε στο Βίττουμ στο Λυμπτς, όπου απεβίωσε το 1591. Τάφηκε στον καθεδρικό του Σβερίν.

## Οικογένεια
Παντρεύτηκε το 1555 τον Ιωάννη-Αλβέρτο Α΄ δούκα του Μεκλεμβούργου και είχε τέκνα:
* Aλβέρτος 1556–1561, διάδοχος στο Μεκλεμβούργο, απεβ. 5 ετών.
* Ιωάννης Ζ΄ 1558-1592, δούκας του Mεκλεμβούργου-Σβερίν από το 1576 έως το 1592. Νυμφεύτηκε το 1588 με τη Σοφία δούκισσα του Χόλσταϊν-Γκόττορπ (1569-1634).
* Σιγισμούνδος-Αύγουστος 1560–1600, τιτουλάριος δούκας του Μεκλεμβούργου. Νυμφεύτηκε το 1593 τη Μαρία-Κλάρα δούκισσα της Πομερανίας-Μπαρτ (1574-1623).

## Πρόγονοι

## Βιβλιογραφικές αναφορές
* Karl Friedrich Pauli: *Allgemeine preussische Staatsgeschichte*, CP Francken, 1762, σελ.&nbsp;458
* Dietmar Willoweit, Hans Lemberg: *Reiche und Territorien in Ostmitteleuropa: historische Beziehungen und politische Herrschaftslegitimation*, Oldenbourg Wissenschaftsverlag, Μόναχο, 2006, σ.&nbsp;64 στ.

## Υποσημειώσεις

Κατηγορία:Οίκος των Χοεντσόλερν
Μυρτίσκη Ροδόπης

Η **Μυρτίσκη** είναι ορεινό χωριό της Θράκης στην Περιφερειακή Ενότητα Ροδόπης.

## Γεωγραφία - ιστορία
Η Μυρτίσκη βρίσκεται στα σύνορα της Ελλάδας με τη Βουλγαρία σε απόσταση 54 χιλιομέτρων ΒΑ. από την Κομοτηνή και 47 χιλιομέτρων ΒΑ. από την Φιλλύρα (έδρα του δήμου). Είναι κτισμένη σε υψόμετρο 510 μέτρων στις πλαγιές της Ανατολικής Ροδόπης και η γύρω περιοχή αποτελεί τις πηγές του ποταμού Λίσσου. Γεωγραφικά ανήκει στην περιοχή Νυμφαία και πολιτισμικά, όπως όλα τα χωριά της περιοχής της Οργάνης, ανήκει στα Πομακοχώρια της Ροδόπης. Η ονομασία του χωριού στα πομάκικα είναι *Μουσάοβο* και φημίζεται, μαζί με τη Σμιγάδα, για τις πατάτες που καλλιεργούν οι κάτοικοί τους αλλά και τα λευκά φασόλια. Πολλοί κάτοικοί του πηγαίνουν στην Ολλανδία και στη Γερμανία για να εργαστούν.

## Διοικητικά - πληθυσμιακά
Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Οργάνης. Σύμφωνα με το Πρόγραμμα «Καλλικράτης» ανήκει στη δημοτική κοινότητα Οργάνης που υπάγεται στη δημοτική ενότητα Οργάνης του Δήμου Αρριανών και σύμφωνα με την απογραφή του 2011 έχει ως πληθυσμό 385 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Εξωτερικοί σύνδεσμοι

* Μυρτίσκη – Αβρέν: Δεύτερη πύλη προς τη Βουλγαρία από τον ιστότοπο https://www.paratiritis-news.gr/

## Παραπομπές


Μυρτισκη
Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
True Beauty (νοτιοκορεάτικη τηλεοπτική σειρά)

Το ***True Beauty*** είναι νοτιοκορεάτικη τηλεοπτική σειρά της με πρωταγωνιστές τους Moon Ga-young, Cha Eun-woo, Hwang In-youp και Park Yoo-na. Προβλήθηκε στο tvN από τις 9 Δεκεμβρίου 2020 έως τις 4 Φεβρουαρίου 2021. 

## Παραπομπές


Κατηγορία:Νοτιοκορεατικές τηλεοπτικές σειρές
Άγιος Λουκάς (Αθήνα)

Ο **Άγιος Λουκάς** είναι συνοικία της Αθήνας η οποία διασχίζεται απ' την οδό Πατησίων. Συνορεύει με τις συνοικίες Άνω Πατήσια, Πλατεία Κολιάτσου, Κλωναρίδου, Άγιο Ελευθέριο και Κάτω Πατήσια. Το όνομά της το πήρε απ' τον ομώνυμο Ιερό Ναό στην οδό Πατησίων. Σε αυτή τη συνοικία βρίσκεται η Φοιτητική Εστία Πατησίων, η οποία διαθέτει και κολυμβητήριο. Η συνοικία εξυπηρετείται απ' το σταθμό Αγίου Ελευθερίου του μετρό και από πολλές γραμμές λεωφορείων και τρόλεϊ. 

## Πρόσωπα
* Γιώργος Διαλεγμένος, θεατρικός συγγραφέας και ηθοποιός 
*Βέρα Κρούσκα, ηθοποιός 

## Παραπομπές


Κατηγορία:Συνοικίες και περιοχές Αθήνας
Ιωάννης του Σλέσβιχ-Χόλσταϊν-Σόντερμπουργκ-Γκλύξμπουργκ

Ο **Ιωάννης** (δαν. *Johann prins af Slesvig-Holsten-Sønderborg-Glücksborg*, 5 Δεκεμβρίου 1825 - 27 Μαΐου 1911) του Οίκου του Σλέσβιχ-Χόλσταϊν-Σόντερμπουργκ-Γκλύξμπουργκ ήταν πρίγκιπας του Σλέσβιχ-Χόλσταϊν-Σόντερμπουργκ-Γκλύξμπουργκ.

## Βιογραφία
Ήταν το ένατο παιδί και ο έκτος γιος του Φρειδερίκου Γουλιέλμου του Σλέσβιχ-Χόλσταϊν-Σόντερμπουργκ-Γκλύξμπουργκ και της Λουίζας Καρολίνας, κόρης του Καρόλου της Έσσης-Κάσσελ. Ονομάστηκε από τον πρόγονό του, Ιωάννη Β΄ του Σλέσβιχ-Χόλσταϊν-Σόντερμπουργκ.

Σύμφωνα με τις επιθυμίες του εξαδέλφου του, Χριστιανού Η΄, ο Ιωάννης εισήλθε στον πρωσικό στρατό το 1842 και μετά την αποφοίτησή του διορίστηκε ανθυπολοχαγός του 27ου Πρωσικού Συντάγματος Πεζικού στο Μαγδεμβούργο. Σπούδασε στο Πανεπιστήμιο της Βόννης πριν από την ένταξή του στο Σύνταγμα Φρουρών Δραγώνων στο Βερολίνο. Συμμετείχε στις Γερμανικές Επαναστάσεις των ετών 1848-1849 και στον Πρώτο Πόλεμο του Σλέσβιχ εναντίον της Δανίας. Αυτή η σύγκρουση καθηκόντων μεταξύ της Πρωσίας και της Δανίας, τον ώθησε να ζητήσει απαλλαγή από την Πρωσική υπηρεσία. Έπειτα, υπηρέτησε σε διάφορα τμήματα και προήχθη σε ίλαρχο το 1854. Τον επόμενο χρόνο διορίστηκε ταγματάρχης *à la suite* (δηλ. επί τιμή) και πήγε στη Δανία, όπου εγκαταστάθηκε στην Κοπεγχάγη.

Όταν ξέσπασε ο Δεύτερος Πόλεμος του Σλέσβιχ το 1864, ο Ιωάννης παραιτήθηκε από τον Πρωσικό στρατό και στις 29 Φεβρουαρίου ο αδελφός του, τώρα Χριστιανός Θ΄ της Δανίας, τον διόρισε αντισυνταγματάρχη *à la suite* στον Δανικό στρατό. Συνέχισε να εκπροσωπεί τη Δανία σε διπλωματικές επισκέψεις στο εξωτερικό και ήταν παρών στο Λονδίνο κατά τη βάπτιση τού γιου τού Εδουαρδου (Ζ΄) πρίγκιπα της Ουαλίας, του μελλοντικού Γεωργίου Ε΄ του Ηνωμένου Βασιλείου. Προήχθη σε συνταγματάρχη το 1865 και μετά σε υποστράτηγο το 1867.

Από τον Μάρτιο έως τον Νοέμβριο του 1867 υπηρέτησε ως αντιβασιλιάς για τον ανιψιό του, τον Γεώργιο Α΄ της Ελλάδας κατά τη διάρκεια της Κρητικής Επανάστασης, όταν ο τελευταίος έλειπε σε μία περιοδεία στην Ευρώπη για να αναζητήσει σύζυγο.

Ο Ιωάννης πέθανε άγαμος το 1911, έχοντας επιζήσει από τα υπόλοιπα αδέλφια του. Ενταφιάστηκε στον καθεδρικό ναό του Ρόσκιλντε.

## Πρόγονοι


## Βιβλιογραφικές αναφορές

### Βιβλιογραφία
* 

Κατηγορία:Αντιβασιλείς της Ελλάδας
Κατηγορία:Απόφοιτοι του Πανεπιστημίου της Βόννης
Κατηγορία:Οίκος του Γκλύξμπουργκ
Κατηγορία:Σελίδες με πηγές CS1 στα Σουηδικά (sv)
Κατηγορία:Σελίδες με πηγές CS1 στα Δανικά (da)
Τσαρλς Πόντσι

Ο **Τσαρλς Πόντσι** (αγγλικά: **Charles Ponzi**) , γνωστός και ως **Τσαρλς Πόνζι**, ήταν Αμερικανός εγκληματίας και επενδυτής ιταλικής καταγωγής, που έδρασε σε Ηνωμένες Πολιτείες και Καναδά κατά την διάρκεια των Roaring Twenties. 
Ο ίδιος είναι γνωστός για το σχέδιο επενδυτικής απάτης, γνωστό και ως Σχήμα Πόντσι.

## Βιογραφία
O Τσαρλς Πόντσι γεννήθηκε στο Λούγκο της Ιταλίας στις 3 Μαρτίου του 1882, κατέφθασε στις ΗΠΑ το 1903 σε ηλικία 21 ετών με 2,5 δολάρια στις τσέπες του για να καταστεί το 1920 ένας από τους πλουσιότερους επενδυτές εκείνης της εποχής, υιοθετώντας ένα προκλητικά πολυτελή τρόπο ζωής. Τον Ιούλιο του 1920 τα εισοδήματά του έφταναν τα 250.000 δολάρια την ημέρα. Την 1η Νοεμβρίου του ίδιου έτους δήλωσε ένοχος για απάτη, με 85 κατηγορίες να εκκρεμούν εις βάρους του. Ο ίδιος πέρασε πέντε χρόνια σε ομοσπονδιακή φυλακή και εννέα χρόνια σε πολιτειακή φυλακή των ΗΠΑ, ενώ είχε περάσει από σωφρονιστικά ιδρύματα και πριν ξεσπάσει το ομώνυμο σκάνδαλο για μικροαπάτες. Βγήκε οριστικά από τη φυλακή το 1934 και απελάθηκε στην Ιταλία, καθώς ουδέποτε είχε λάβει την αμερικανική υπηκοότητα. Ο Πόντσι που πέρασε μεγάλο μέρος της ζωής του περιπλανώμενος σε διαφορές πόλεις της Αμερικής και του Καναδά, έκανε πολλές δουλείες καθώς και απάτες που του στέρησαν τη ελευθερία του και τον μύησαν σε νέες τακτικές και ραδιουργίες Στις 26 Δεκεμβρίου 1919, ο Πόντσι σύστησε μια "εταιρία φάντασμα" που ονομαζόταν The Security Exchange Company. Ο Πόντσι έπεισε αρκετούς να επενδύσουν ό,τι ποσό ήθελαν σ' αυτόν, με τη δέσμευση ότι θα είχαν κέρδος 50% επί του ποσού που είχαν επενδύσει κάθε 90 ημέρες. Πλήρωνε τους πρώτους με τα λεφτά που έβαζαν όσοι εισέρχονταν σ' αυτή την "πυραμίδα", με αποτέλεσμα να πεισθούν όλοι ότι είναι μια κερδοφόρος επένδυση. Το σχήμα κατέρρευσε τον Αύγουστο του 1920, έπειτα από δημοσίευμα της εφημερίδας "The Boston Globe". Μέχρι τότε, ο Πόντσι έπαιρνε περίπου 200.000 δολάρια την ημέρα από "επενδυτές" που προσπαθούσαν να ανέβουν στο "τρένο" των κερδών.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί εγκληματίες
Κατηγορία:Ιταλοί εγκληματίες
Τζον Χίκενλουπερ

Ο **Τζον Ράιτ Χίκενλουπερ τζούνιορ** (αγγλ. *John Wright Hickenlooper Jr.*, 7 Φεβρουαρίου 1952), είναι Αμερικανός πολιτικός, επιχειρηματίας και γεωλόγος, που υπηρετεί ως Γερουσιαστής των Ηνωμένων Πολιτειών για το Κολοράντο από το 2021. Είναι μέλος του Δημοκρατικού Κόμματος.

Προηγουμένως, είχε υπηρετήσει ως 42ος Κυβερνήτης του Κολοράντο (2011-2019), καθώς και ως 43ος Δήμαρχος του Ντένβερ (2003-2011). Επίσης, ήταν υποψήφιος στις εκλογές του 2020, για το προεδρικό χρίσμα του Δημοκρατικού Κόμματος. 

## Παραπομπές


Κατηγορία:Γερουσιαστές των ΗΠΑ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Κυβερνήτες του Κολοράντο
Κατηγορία:Δήμαρχοι των ΗΠΑ
Κατηγορία:Αμερικανοί επιχειρηματίες
Κατηγορία:Αμερικανοί γεωλόγοι
Κατηγορία:Αμερικανοί πολιτικοί
__ΕΥΡΕΤΗΡΙΟ__
Ιταλική Μαφία (αποσαφήνιση)

Ο όρος **Ιταλική Μαφία** μπορεί να αναφέρεται στις εγκληματικές οργανώσεις:

*Σικελική Μαφία, εγκληματική οργάνωση στη Σικελία
*Αμερικανική Μαφία, παρακλάδι της Σικελικής Μαφίας, που δραστηριοποιείται στις Ηνωμένες Πολιτείες
*διάφορες ιταλικές συμμορίες στον Καναδά και στην Οικογένεια Ριτσούτο
*Καμόρα, εγκληματική οργάνωση με έδρα τη Νάπολη, που δραστηριοποιείται και στη Βρετανία, αλλά και σε άλλες χώρες της Ευρώπης και που παλιότερα δραστηριοποιούνταν και στις Ηνωμένες Πολιτείες. Συχνά αναφέρεται λανθασμένα ως Ιταλική Μαφία
*Ντραγκέτα, εγκληματική οργάνωση με έδρα την Καλαβρία, που δραστηριοποιείται και στην υπόλοιπη Ευρώπη. Συχνά αναφέρεται λανθασμένα ως Ιταλική Μαφία

 Για περισσότερες πληροφορίες πατήστε το link https://www.topmusicuniverseawardshttps://shiningawards.com/best-kpop-leader-2023/.com/2023/05/top-music-universe-awards-2023.html?m=1
Ιμπαράκι (πόλη)

Το **Ιμπαράκι** (茨城町, *Ibaraki-machi*) είναι πόλη της Ιαπωνίας, που βρίσκεται στο νομαρχιακό διαμέρισμα Ιμπαράκι. Το Ιμπαράκι υπολογίζεται ότι το 2020 είχε πληθυσμό 31.596 κατοίκους και η πυκνότητα του πληθυσμού ανέρχεται σε 260 κατοίκους ανά τετραγωνικό χιλιόμετρο. Καλύπτει μία έκταση 122 τετραγωνικών χιλιομέτρων. Το ποσοστό των κατοίκων άνω των 65 ετών ήταν 34,9%.

## Γεωγραφική θέση
Το Ιμπαράκι βρίσκεται νότια της πόλεως Μίτο, που είναι η πρωτεύουσα του νομαρχιακού διαμερίσματος Ιμπαράκι. Εμπερικλείει σχεδόν τη λίμνη Χινούμα, που είναι τριακοστή σε μέγεθος λίμνη της Ιαπωνίας. Ο νομός Ιμπαράκι έχει περίπου τρία εκατομμύρια κατοίκους.

## Γεωργία
Η ευρύτερη περιοχή Ιμπαράκι με την εύφορη γη και το ήπιο κλίμα παράγει μεγάλες ποσότητες αγροτικών προϊόντων, που τροφοδοτούν την μητροπολιτική περιοχή του Τόκιο.

## Κλίμα
Το κλίμα στο Ιμπαράκι είναι ζεστό και εύκρατο. Η μέση ετήσια θερμοκρασία ανέρχεται σε 14,4 °C. Ο Αύγουστος είναι ο πιο θερμός μήνας του έτους ενώ ο πιο ψυχρός μήνας είναι ο Ιανουάριος. Το πιο μεγάλο ποσοστό βροχοπτώσεων σημειώνεται κατά το μήνα Οκτώβριο με 209 χιλιοστά βροχής κατά μέσο όρο.

## Πληθυσμιακή εξέλιξη
Ο αριθμός των κατοίκων της πόλης Ιμπαράκι τις τελευταίες δεκαετίες  εμφανίζεται στον παρακάτω πίνακα:

## Εικόνες

Αρχείο:Ibaraki in Ibaraki Prefecture Ja.svg|Χάρτης του νομαρχιακού διαμερίσματος Ιμπαράκι
Αρχείο:Ibaraki post office, July 2016.jpg|Ταχυδρομικό γραφείο στο Ιμπαράκι
Αρχείο:Lake Hinuma Aerial photograph.2012.jpg|Λίμνη Χινούμα (αεροφωτογραφία)
Αρχείο:Lake Hinuma 07.jpg|Λίμνη Χινούμα
Αρχείο:Ibaraki Prefectural Ibaraki east high school.jpg|Λύκειο στην πόλη Ιμπαράκι
Αρχείο:Paddy field in Ibaraki, Ibaraki 03.jpg|Ορυζώνας στην περιοχή της πόλης Ιμπαράκι
Αρχείο:Ibarakicho.jpg|Δημαρχείο της πόλης Ιμπαράκι


## Εξωτερικοί σύνδεσμοι
* Ιμπαράκι  επίσημη ιστοσελίδα της πόλης Ιμπαράκι (Ιαπωνικά)
* Νομός Ιμπαράκι  άρθρο στην ιστοσελίδα www.britannica.com
* Νομός Ιμπαράκι 

## Παραπομπές


Κατηγορία:Πόλεις της Ιαπωνίας
Ευρωπαϊκό Πρωτάθλημα Κλειστού Στίβου 2021 – 1500 μέτρα γυναικών

Τα **[[1500 μέτρα]] γυναικών** στο Ευρωπαϊκό Πρωτάθλημα Κλειστού Στίβου 2021 θα πραγματοποιηθεί στις 5 Μαρτίου, τοπική ώρα 12:22 (σειρές) και στις 6 Μαρτίου, τοπική ώρα 19:50 (τελικός).

## Μετάλλια

## Ρεκόρ

## Αποτελέσματα

### Σειρές
Πρόκριση: Οι 2 πρώτες κάθε σειράς (Q) και οι επόμενοι 3 καλύτεροι χρόνοι (q) προκρίνονται στον τελικό.

### Τελικός

## Παραπομπές

01500Γυ
2021Γυ
Γκοριόκακου

Το **Γκοριόκακου** (Goryōkaku) (五稜郭) (κυριολεκτικά, "φρούριο πέντε σημείων") είναι ένα φρούριο σε σχήμα πεντάκτινου αστεριού στην πόλη Χακοντάτε στην Ιαπωνία στο νησί Χοκκάιντο.  Το φρούριο ολοκληρώθηκε το 1866. Ήταν το κύριο φρούριο της βραχύβιας Δημοκρατίας του Έζο. 

## Ιστορία
[μικρογραφία|πύργος Γκοριόκακου, [Χακοντάτε]]
μικρογραφία|Γκοριόκακου το χειμώνα
Το Γκοριόκακου σχεδιάστηκε το 1855 από τον Takeda Ayasaburō. Το σχέδιό του βασίστηκε στο έργο του Γάλλου αρχιτέκτονα Vauban.  Το φρούριο ολοκληρώθηκε το 1866, δύο χρόνια πριν από την κατάρρευση του Σογκουνάτο Τοκουγκάβα. Έχει σχήμα αστεριού με πέντε ακτίνες. Αυτό επέτρεπε μεγαλύτερο αριθμό τοποθετήσεων όπλων στους τοίχους του από ένα παραδοσιακό ιαπωνικό φρούριο και μείωσε τον αριθμό των τυφλών σημείων, όπου ένα κανόνι δεν μπορούσε να πυροβολήσει.

Το φρούριο χτίστηκε από το Σογκουνάτο Τοκουγκάβα, για να προστατεύσει το στενό Τσουγκάρου από πιθανή εισβολή από τον ρωσικό στόλο. 
μικρογραφία|Γκορίοκακου με τις ανθισμένες κερασιές την Άνοιξη
Το Γκοριόκακου είναι διάσημο ως το σημείο της τελευταίας μάχης του πολέμου Μπόσιν. Οι μάχες διήρκεσαν μια εβδομάδα (20-27 Ιουνίου 1869). 

## Πάρκο
Σήμερα, το Γκοριόκακου είναι ένα πάρκο, που έχει χαρακτηριστεί ως εξαιρετική ιστορική τοποθεσία, και αποτελεί μέρος του μουσείου της πόλης Χακοντάτε καθώς και το αγαπημένο μέρος των πολιτών, για να βλέπουν τις ανθισμένες κερασιές την άνοιξη. Ο σύγχρονος πύργος Γκοριόκακου έχει ύψος 60 μέτρα και προσφέρει εξαιρετική θέα του φρουρίου.

## Παραπομπές

## Περαιτέρω ανάγνωση

* 
* 

## Εξωτερικοί σύνδεσμοι
* 
* Japan Atlas: Φρούριο Goryokaku
* Αξιοθέατα στο Χακοντάτε: Περιοχή Γκοροκάκου
* Πύργος Γκοροκάκου

Κατηγορία:Αξιοθέατα στην Ιαπωνία
Κατηγορία:Κάστρα στην Ιαπωνία
Οικογενής υπερχοληστερολαιμία

Η **οικογενής υπερχοληστερολαιμία** (αγγλ. *familial hypercholesterolemia*) είναι νόσος του μεταβολισμού, που οφείλεται σε γενετική διαταραχή και είναι σπάνια στον άνθρωπο. Η νόσος είναι απειλητική για τη ζωή από τη γέννηση του ανθρώπου.

## Τύποι
Υπάρχουν δύο εντελώς διαφορετικοί τύποι της οικογενούς υπερχοληστερολαιμίας, ήτοι:

* κληρονομικότητα της νόσου από τον ένα γονέα, δηλ. κληρονόμηση της μετάλλαξης του γονιδίου, ήτοι: ετερόζυγο οικογενή υπερχοληστερολαιμία (*αγγλ.* HeFH, Heterozygous familial hypercholesterolemia). 
* κληρονομικότητα και από τους δύο γονείς, ήτοι: ομόζυγο οικογενή υπερχοληστερολαιμία (HoFH). Αυτός ο τύπος είναι εξαιρετικά σπάνιος και οδηγεί σε επιθετική αθηροσκλήρωση (δηλ. σταδιακή βλάβη των αρτηριών με ταχεία εναπόθεση λιπιδίων στο τοιχώματα, ιδίως των βασικών αρτηριών). 

Και οι δύο τύποι εξελίσσονται με ταχείς ρυθμούς. Χωρίς θεραπεία, το πιο πιθανό είναι να εμφανισθεί αιφνίδιος (ξαφνικός) θάνατος ακόμα και στην εφηβεία.

## Κληρονομική νόσος
Ο τρόπος διατροφής και οι *«κακές»* συνήθειες (λ.χ. λιπαρές τροφές, κάπνισμα, αλκοόλ, υπέρταση) **δεν** είναι αιτίες της νόσου. Η νόσος είναι αμιγώς κληρονομική. 

Όσον αφορά τις νόσους μεταβολισμού, η οικογενής υπερχοληστερολαιμία εμφανίζεται με συχνότητα 1 προς 300 άτομα περίπου.

## Συμπτώματα
Δεν υπάρχουν συμπτώματα από τη νόσο αυτή. Είναι απολύτως «σιωπηλή».

## Ενδείξεις
Μόνον με εργαστηριακές μετρήσεις αναγνωρίζεται η νόσος αυτή. Εκ γενετής, τα άτομα με οικογενή υπερχοληστερολαιμία παρουσιάζουν -συνέχεια- αυξημένα επίπεδα «κακής» χοληστερόλης, περίπου έξι έως οκτώ φορές υψηλότερα σε σχέση με φυσιολογικά άτομα.
Η νόσος, μέσα σε λίγα έτη, οδηγεί με μαθηματική ακρίβεια, σε επιθετική και πρόωρη καρδιαγγειακή ανεπάρκεια και βέβαια σε αθηροσκλήρωση.

## Θεραπεία
Η εξαντλητική και καθημερινή θεραπεία με συνδυασμό από στατίνες, είναι η πιο αποτελεσματική αγωγή για τη θανατηφόρο αυτή νόσο.
Οι ασθενείς που δε λαμβάνουν θεραπεία έχουν 20 με 30 φορές υψηλότερο κίνδυνο πρώιμης στεφανιαίας νόσου. Σπάνια τα άτομα αυτά υπερβαίνουν την ηλικία των 60 ετών.

## Παραπομπές


Κατηγορία:Παθήσεις
Ευρωπαϊκό Πρωτάθλημα Κλειστού Στίβου 2021 – Άλμα επί κοντώ γυναικών

Το **[[άλμα επί κοντώ]] γυναικών** στο Ευρωπαϊκό Πρωτάθλημα Κλειστού Στίβου 2021 πραγματοποιήθηκε στις 6 Μαρτίου, τοπική ώρα 18:45.
## Μετάλλια

## Ρεκόρ

## Αποτελέσματα

### Τελικός

## Παραπομπές

ΑΚοντώΓυ
2021Γ
Ζήσης Μήττας

Ο **Ζήσης Μήττας** είναι Έλληνας πρώην ποδοσφαιριστής, ο οποίος αγωνίστηκε στις ομάδες της Νάουσας, του Άρη, της Καστοριάς και της Βέροιας.

## Καριέρα
Ο Μήττας αγωνίστηκε στη Νάουσα ως το 1965, η οποία έφθασε ως τη Β' εθνική το 1964-65. Το καλοκαίρι του 1965 έγινε ο πρώτος παίκτης που μεταγράφεται στη Βέροια από τη Νάουσα και ο νέος του σύλλογος κέρδισε την άνοδο στην πρώτη εθνική κατηγορία.

Τη σεζόν 1966-67, πέτυχε το πρώτο γκολ της χρονιάς στην Α' εθνική, στην ήττα της ομάδας του από τον Πανιώνιο στις 23 Οκτωβρίου 1966.

Ο Μήττας αγωνίστηκε με τη Βέροια στην πρώτη εθνική κατηγορία για τρεις συνεχόμενες χρονιές, όντας βασικό στέλεχος της ομάδας και σκοράροντας πέντε γκολ σε 34 ματς τη σεζόν 1968-69, αλλά τελικά η ομάδα του υποβιβάστηκε.

Η Βέροια κέρδισε αμέσως την επάνοδο της στην Α' εθνική και το καλοκαίρι του 1970 ο Μήττας μεταγράφηκε στον Άρη. Με τους "κίτρινους" έπαιξε σε δώδεκα αγώνες πρωταθλήματος και πέτυχε ένα γκολ στον αγώνα εναντίον του Αιγάλεω.
Το καλοκαίρι του 1971 μεταγράφηκε στην Καστοριά με την οποία αγωνίστηκε μόνο για μια σεζόν και σε 21 συμμετοχές σημείωσε 6 τέρματα. Παράλληλα πρόλαβε να αγωνιστεί στον τελικό του πρωταθλήματος ΟΠΑΠ του 1971 όπου η Καστοριά κατέκτησε το τρόπαιο επικρατώντας στο τελικό με 1-0 του Ολυμπιακού Βόλου στις 5 Σεπτεμβρίου 1971.
Το καλοκαίρι του 1972, επέστρεψε στη Νάουσα, όπου αγωνίστηκε ως το τέλος της καριέρας του στα μέσα της δεκαετίας του '70.

## Παραπομπές

## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Καστοριάς
Κατηγορία:Ποδοσφαιριστές Φ.Α.Σ. Νάουσας
Κατηγορία:Επιθετικοί ποδοσφαιριστές
Κώστας Σιαδήμας

Ο **Κώστας** ή **Κώνστας Σαδήμας** ή **Κωνσταντίνος Σαδήμας** ή **Σιαδήμας**, ήταν Φιλικός, καπετάνιος και χιλίαρχος κατά την επανάσταση του 1821, στην Δυτική Ελλάδα.

Γεννήθηκε το 1792 στο Γκερτοβό της Τριχωνίδας και ήταν γαμπρός από αδελφή των Γιολδασαίων, αδέλφια του ήταν ο Νάσος Σαδήμας, ο Χρηστάκης και ο Λευτέρης. Κατά την οικογενειακή παράδοση γεννήθηκε στο Σούλι κι ήρθε με την οικογένειά του κι εγκαταστάθηκε στο Γκερτοβό, παιδιά του ήταν ο Χρήστος, ο  Ιωάννης, ο Λάμπρος και η Ελένη.

Εκλέχτηκε χιλίαρχος στις 22 Φεβρουαρίου 1822 από την Γερουσία της Δυτικής Χέρσου Ελλάδος. Το 1824 έδιωξε τον καπετάνιο Χριστάκη Μακράκο από το καπετανάτο της επαρχίας Αποκούρου στο οποίο το είχε παραχωρήσει η διοίκηση στο Μεσολόγγι την οποία είχε ο Αλέξανδρος Μαυροκορδάτος. Με παρέμβαση του καπετάνιου Ανδρίτσου Σαφάκα ο Σαδήμας υποχώρησε και ο Μακράκος ανέλαβε ξανά το καπετανάτο.

Πήρε μέρος στην αποτυχημένη Μάχη για την κατάληψη της Ναυπάκτου το 1821, ήταν επικεφαλής των στρατευμάτων που κατέλαβαν το Βραχώρι την ίδια χρονιά. Πήρε επίσης μέρος στις μάχες του Πετροχωρίου, του Πέτα, του Καρπενησίου, της Καλιακούδας, κι άλλες.

Πήρε μέρος στην Γ΄ Συνέλευση της Δυτικής Χέρσου Ελλάδος. Τον Σεπτέμβριο του 1825 πήγε στο Μεσολόγγι και του ανατέθηκε η φύλαξη του προμαχώνα "Δεσπότη". Πέθανε κατά την έξοδο του Μεσολογγίου, τον Απρίλιο του 1826.

Η γενέτειρά του, Αργυρό Πηγάδι, τον έχει τιμήσει με προτομή στην πλατεία του χωριού.

## Αναφορές


Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας
Κατηγορία:Έξοδος του Μεσολογγίου
Ευρωπαϊκό Πρωτάθλημα Κλειστού Στίβου 2021 – 400 μέτρα ανδρών

Τα **[[400 μέτρα]] ανδρών** στο Ευρωπαϊκό Πρωτάθλημα Κλειστού Στίβου 2021 θα πραγματοποιηθούν στις 5 Μαρτίου, τοπική ώρα 10:13 (σειρές) και 19:10 (ημιτελικοί) και 6 Μαρτίου, τοπική ώρα 20:10 (τελικός).

## Μετάλλια

## Ρεκόρ

## Αποτελέσματα

### Σειρές
Πρόκριση: Οι 2 πρώτοι κάθε σειράς (Q) προκρίνονται στους ημιτελικούς.

### Ημιτελικοί
Πρόκριση: Οι 2 πρώτοι κάθε σειράς (Q) προκρίνονται στον τελικό.

### Τελικός

## Παραπομπές

00400Αν
2021Α
Λουίζα Καρλόττα του Βρανδεμβούργου

Η **Λουίζα-Καρλόττα** του Βρανδεμβούργου (13 Σεπτεμβρίου 1617 - 28 Αυγούστου 1676) από τον Οίκο των Χοεντσόλερν ήταν κόρη του εκλέκτορα του Βρανδεμβούργου και με τον γάμο της έγινε δούκισσα της Κουρλάνδης. Ήταν η de facto κυβερνήτης της Κουρλάνδης κατά τη διάρκεια της εξουσίας τού συζύγου της.

## Βιογραφία
Γεννήθηκε στο Βερολίνο και ήταν η πρώτη κόρη του Γεωργίου-Γουλιέλμου εκλέκτορα του Βρανδεμβούργου και της Ελισάβετ-Καρλόττας των Βίττελσμπαχ, κόρης του Φρειδερίκου Δ΄ εκλέκτορα του Παλατινάτου.

Μεγαλωμένη ως Καλβινίστρια, εξασκούσε αυτή την πίστη σε όλη της τη ζωή. Το 1638 η οικογένειά της μετακόμισε στο Kένιγκσμπεργκ, όπου ήρθε σε επαφή με τοπική ομάδα ποιητών με επικεφαλής τον Σίμον Νταχ. Όταν η Λουίζα-Καρλόττα έφτασε σε ώριμη ηλικία, έλαβε τις πρώτες προτάσεις γάμου. Συνολικά είχε οκτώ υποψήφιους· μεταξύ άλλων ήταν ο Βλαδίσλαος Δ΄ της Πολωνίας. Ωστόσο η Λουίζα-Καρλόττα και οι γονείς της αποφάσισαν υπέρ του Ιακώβου Κέτλερ, τότε πρίγκιπα της Κουρλάνδης. Το 1642 ο Ιάκωβος έγινε δούκας της Κουρλάνδης.

### Στην Κουρλάνδη
Παντρεύτηκαν στις 9 Οκτωβρίου 1645. Ένα ποίημα συντάχθηκε για τον γάμο από τον Σίμον Νταχ.  Μετά τον γάμο, το νέο ζευγάρι μετακόμισε στο Γκόλντινγκεν και αργότερα στο Μίταου.

Η Λουίζα-Καρλόττα θεωρείται ότι είχε μεγάλη επιρροή στην πολιτική του κράτους κατά τη διάρκεια της εξουσίας του συζύγου της. Εργάστηκε με τον αδελφό της προς το συμφέρον του Βρανδεμβούργου, αλλά θεωρείται επίσης ότι συνέβαλε και στο μεγαλείο της Κουρλάνδης κατά τη διάρκεια της θητείας της.

Είχε λάβει πολλά εξοχικά ως προίκα και τα διοίκησε πολύ σοφά και πρακτικά. ενήργησε στη δημιουργία καλλιεργιών εκεί και ανέπτυξε τη γαλακτοκομία. Επίσης ήταν γνωστή ως δίκαιη και ευγενική γαιοκτήμονας προς τους αγρότες της.

Όταν το 1657 οι Σουηδοί εισέβαλαν στην Κουρλάνδη, η Λουίζα-Καρλόττα κατάφερε να λάβει μία υπόσχεση από τον Σουηδό στρατηγό Γιάκομπ Ντε λα Γκάρντιε για να σώσει τα αρχοντικά και τους αγρότες της.

Το 1658, μαζί με τον δούκα Ιακώβ και όλη την οικογένεια, κρατήθηκε ως αιχμάλωτη από τους Σουηδούς στη Ρίγα και αργότερα στο Ιβάνγκοροντ. Τελικά απελευθερώθηκαν και κατάφεραν να επιστρέψουν στο δουκάτο τους μόνο το 1660, αλλά όλες οι περιουσίες και η γη τους είχαν καταστραφεί σε μεγάλο βαθμό.

Οι διαπραγματεύσεις μεταξύ του Βρανδεμβούργου, της Ρωσίας, της Σουηδίας και της Πολωνίας πραγματοποιήθηκαν στο Μίταου κατά τη διάρκεια της de facto εξουσίας της.

## Οικογένεια
Παντρεύτηκε το 1645 τον Ιάκωβο Κέττλερ δούκα της Κουρλάνδης και είχε τέκνα:
* Λουίζα-Ελισάβετ 1646-1690, παντρεύτηκε τον Φρειδερίκο Β΄ λάντγκραβο της Έσσης-Χόμπουργκ.
* Φρειδερίκος-Καζιμίρ 1650-1698, δούκας της Κουρλάνδης.
* Καρλόττα-Σοφία 1651-1728, ηγουμένη στο αββαείο του Χέρεφορντ.
* Μαρία-Αμαλία 1653-1711, παντρεύτηκε τον Κάρολο λάντγκραβο της Έσσης-Κάσσελ.
* Κάρολος-Ιάκωβος 1654-1677, απεβ. 23 ετών.
* Φερδινάνδος 1655-1737, δούκας της Κουρλάνδης.
* Αλέξανδρος 1658-1686, απεβ. 28 ετών.
* Χριστίνα-Σοφία απεβ. 2 ετών, Λαδίσλαος-Λουδοβίκος-Φρειδερίκος 1647-1648 απεβ. 1 έτους.

## Πρόγονοι


## Παραπομπές


## Εξωτερικοί σύνδεσμοι
* 

Κατηγορία:Οίκος των Χοεντσόλερν
Ν-νιτροσοδιμεθυλαμίνη

Η **Ν-νιτροσοδιμεθυλαμίνη** (*αγγλ.* N-**N**itroso**d**i**m**ethyl**a**mine) ή αλλιώς NDMA, είναι επικίνδυνη χημική ένωση που ονομάζεται και διμεθυλο-νιτροζαμίνη. 

Είναι οργανική ένωση με το χημικό τύπο: CH3)2NNO. Είναι ένα από τα απλούστερα μέλη της ομάδας των χημικών ενώσεων, κατηγορίας Ν-νιτροζαμινών. Είναι σαν ένα πτητικό έλαιο που έχει χαρακτηριστικό κίτρινο χρώμα. 

## Τοξικότητα
Είναι χημική ένωση που έχει τεθεί υπό αυστηρή παρακολούθηση εξαιτίας της εξόχως υψηλής ηπατοτοξικότητάς της. Φάρμακα που την περιείχαν -σε μικρό ποσοστό- έχουν ήδη αποσυρθεί από τη φαρμακευτική βιομηχανία. Έχει επίσης κατηγοριοποιηθεί ως *καρκινογόνος* ένωση.

Πολλές περιπτώσεις δηλητηρίασης ατόμων εκ προθέσεως έχουν διαπραχθεί με την ένωση Ν-νιτροσοδιμεθυλαμίνη, οι οποίες οδήγησαν στο θάνατο. 

## Παραπομπές


Κατηγορία:Ενώσεις αζώτου
Κατηγορία:Ενώσεις οξυγόνου
Κατηγορία:Ηπατοτοξίνες
Χεβδίγη Σοφία του Βρανδεμβούργου

Η **Χέντβιχ-Σοφία**, γερμ. Hedwig Sophia von Brandenburg von Hohenzollern (14 Ιουλίου 1623 - 26 Ιουνίου 1683) από τον Οίκο των Χοεντσόλερν ήταν κόρη του εκλέκτορα του Βραδεμβούργου και με τον γάμο της έγινε λαντγκραβίνα της Έσσης-Κάσσελ. Έγινε επίτροπος της αρχής από το 1663 έως το 1677 κατά τη διάρκεια της ανηλικιότητας των γιων της, πρώτα του Γουλιέλμου Ζ΄ και μετά του Καρόλου Α΄.

## Βιογραφία
Ήταν η δεύτερη κόρη του Γεωργίου-Γουλιέλμου εκλέκτορα του Βρανδεμβούργου και της Ελισάβετ-Καρλόττας των Βίττελσμπαχ, κόρης του Φρειδερίκου Δ΄ εκλέκτορα του Παλατινάτου.

Παντρεύτηκε το 1649 τον Γουλιέλμο ΣΤ΄. Μετά το τέλος τού συζύγου της το 1663, τον διαδέχθηκε ο πρώτος γιος τους Γουλιέλμος ΣΤ΄ ως λάντγκραβος της Έσσης-Κάσσελ. Η Χέντβιχ-Σοφία, ως μητέρα και κηδεμόνας του, έγινε επίτροπος. Το 1670 απεβίωσε ο Γουλιέλμος ΣΤ΄ σε ηλικία 19 ετών και τον διαδέχθηκε ο δεύτερος γιος της Κάρολος Α΄, που ήταν 16 ετών, έτσι η Χέντβιχ-Σοφία συνέχισε να είναι επίτροπος.

Κατά τη διάρκεια της εξουσίας της επιδιόρθωσε τα οικονομικά του κράτους, τα οποία είχαν εξανεμιστεί κατά τη διάρκεια του Τριακονταετούς Πολέμου από αυξημένους φόρους. Διατήρησε την ειρήνη, παρά τη γαλλική επέκταση, μέχρι το 1673, οπότε συμμάχησε με τον αδελφό της στο Βρανδεμβούργο ενάντια στη Γαλλία.

Κατά τη διάρκεια των τελευταίων ετών της ως επιτρόπου, καθυστέρησε την παράδοση της εξουσίας, κάτι που δυσαρέστησε τον γιο της, μέχρι που αυτή αναγκάστηκε να παραδώσει την εξουσία το 1677.

## Οικογένεια
Παντρεύτηκε το 1649 τον Γουλιέλμο ΣΤ΄ λάντγκραβο της Έσσης-Κάσσελ και είχε τέκνα:
* Καρλόττα-Αμαλία 1650-1714, παντρεύτηκε τον Χριστιανό Ε΄ Όλντενμπουργκ της Δανίας.
* Γουλιέλμος Ζ΄ 1651-1670, λάντγκραβος της Έσσης-Κάσσελ. Απεβίωσε 19 ετών.
* Κάρολος 1654-1730, λάντγκραβος της Έσσης-Κάσσελ.
* Φίλιππος 1655-1721, λάντγκραβος της Έσσης-Φίλιππσταλ.
* Ελισάβετ-Ερριέττα 1661-1683, παντρεύτηκε τον Φρειδερίκο Α΄ των Χοεντσόλερν εκλέκτορα του Βρανδεμβούργου & δούκα της Πρωσίας.
* Γεώργιος 1658-1675, απεβίωσε 17 ετών, Λουίζα 1652 απεβ. 1 μηνός.

## Πρόγονοι


## Καταγωγή

## Παραπομπές


## Βιβλιογραφικές αναφορές
* Hans Philippi, *Die Landgrafschaft Hessen-Kassel 1648-1806* = Veröffentlichungen der Historischen Kommission για Hessen 46 = Kleine Schriften 8, Marburg 2007.

Κατηγορία:Οίκος των Χοεντσόλερν
Ουίλιαμ Γούντθορπ Ταρν

Ο **Ουίλιαμ Γούντθορπ Ταρν** (αγγλικά: *William Woodthorpe Tarn*), περισσότερο γνωστός ως **Ο. Γ. Ταρν** (αγγλικά: *W. W. Tarn*), γεννημένος στις 26 Φεβρουαρίου 1869 στο Λονδίνο και αποβιώσας στις 7 Νοεμβρίου 1957 στο Μιούρταουν της Σκωτίας, ήταν Βρετανός νομικός, ιστορικός και συγγραφέας. Συνέγραψε αριθμό βιβλιογραφικών έργων με θέμα την ελληνιστική περίοδο, και πιο συγκεκριμένα τον Αλέξανδρο τον Μέγα.

## Βιογραφία
Πραγματοποίησε τις σπουδές του στο Κολλέγιο Ήτον και, στη συνέχεια, στο Κολλέγιο Τρίνιτι, προτού, στην πορεία, πραγματοποιήσει σπουδές νομικής στο Ίνερ Τεμπλ, κατόπιν σχετικής επιθυμίας του πατέρα του, ωστόσο ο ίδιος δεν ήταν ικανοποιημένος από την εργασία του ως νομικός.

Θεωρείται ως ένας εκ των σημαντικότερων συγγραφέων σχετικά με τον Αλέξανδρο τον Μέγα. Εντός των έργων του, παρουσιάζει τον Αλέξανδρο ως τον ιδρυτή της κοσμοπολίτικης σκέψης. Ο Ταρν επηρέασε για καιρό και σε βάθος την κρίση των ύστερων ιστορικών σχετικά με το μεγαλείο του Αλεξάνδρου, ενώ, παράλληλα, ισχυρίστηκε πως ο Αλέξανδρος πίστευε στην ενότητα της ανθρωπότητας.

## Εργογραφία
* *Antigonos Gonatas*, Οξφόρδη: Clarendon Press, 1913.
** Ύστερες εκδόσεις:
*** Oxford University Press, 1969, σκληρό εξώφυλλο. 
*** Σικάγο: Argonaut, 1969, σκληρό εξώφυλλο. 
* (σε συνεργασία με τους J. B. Bury, E. A. Barber και Edwyn Bevan) *The Hellenistic Age: Aspects of Hellenistic Civilisation*, Κέιμπριτζ: Cambridge University Press, 1923.
* *Hellenistic Civilisation*, Λονδίνο: Edward Arnold & Co., 1927. (2η έκδοση αναθεωρημένη και αυξημένη, 1930, 3η έκδοση σε συνεργασία με τον G. T. Griffith, 1952.)
* *Seleucid-Parthian Studies, Proceedings of the British Academy, XVI*, Λονδίνο: Humphrey Milford, 1930.
* *Hellenistic Military and Naval Developments*, Cambridge : Cambridge University Press, 1930. (ύστατη έκδοση από τον εκδοτικό οίκο Biblo and Tannen, 1998, μέγεθος τσέπης. 
* *Alexander the Great and the Unity of Mankind*, Λονδίνο: Humphrey Milford, 1933.
* *The Greeks in Bactria & India*, Κέιμπριτζ: Cambridge University Press, 1938. (3η έκδοση αναθεωρημένη από τον εκδοτικοί οίκο Ares Publishers, 1997, σκληρό εξώφυλλο. 
* *Alexander the Great*, Α΄ Τόμος: *Narrative*, Β΄ Τόμος: *Sources and Studies*, Κέιμπριτζ: Cambridge University Press, 1948. (νέα έκδοση σε μέγεθος τσέπης. 
* (μυθιστόρημα) *Treasure of the Isle of Mist*, Junior Literary Guild et G P Putnam's Sons, 1934.

## Παραπομπές


Κατηγορία:Βρετανοί ιστορικοί
Κατηγορία:Βρετανοί συγγραφείς
Οφρύς η κατοπτρική

Η **Οφρύς η κατοπτρική** ή **Ορχιδέα καθρέφτης** (επιστ. ονομ. *Ophrys speculum*) ανήκει στην οικογένεια Ορχεοειδή (Orchidaceae) 

## Γεωγραφική κατανομή
Είδος με στενομεσογειακή κατανομή που απαντά σ’ όλη την Ελλάδα, εκτός από την Κεντρική-Ανατολική Μακεδονία και τη Θράκη, σε φρύγανα, θαμνώνες, μεταξύ 0-600 μ. 

## Περιγραφή
Το γλωσσάριο είναι τρίλοβο, με τους πλάγιους λοβούς μικρούς παρόμοιους με τη βάση, ενώ ο μεσαίος μεγαλύτερος λοβός καλύπτεται από ένα γυαλιστερό γαλάζιο θυρεό που μοιάζει με κάτοπτρο (καθρέφτη), από τον οποίο παίρνει και το όνομα του το είδος, με πορτοκαλί ή λαδί περίγραμμα που περιβάλλεται από πυκνές, μακριές και παχιές σκουροκόκκινες ή ιώδεις τρίχες. 

Ανθίζει από Φεβρουάριο έως Απρίλιο. Η επικονίαση γίνεται αποκλειστικά από τα αρσενικά άτομα της σφήκας *[[Dasyscolia ciliata]]* τα οποία δελεάζονται από το άνθος, που μοιάζει με το θηλυκό έντομο αφού τόσο το άνθος όσο και η σφήκα είναι τριχωτά και ο γυαλιστερός γαλάζιος θυρεός στο γλωσσάριο μάλλον μιμείται την αντανάκλαση του ουρανού στα φτερά της σφήκας. Επιπλέον, τα αρσενικά άτομα προσελκύονται από το άρωμα του άνθους που μοιάζει με τις φερομόνες που εκκρίνονται από τις θηλυκές σφήκες. 

## Υποείδη
Συνολικά υπάρχουν τρία υποείδη του *Ophrys speculum*, από τα οποία στην Ελλάδα απαντούν τα δύο: *Ophrys speculum* subsp. *speculum* (το πιο κοινό), *Ophrys speculum* subsp. *regis-ferdinandii* (στα νησιά του ανατολικού Αιγαίου), ενώ το τρίτο *Ophrys speculum* subsp. *lusitanica* κατανέμεται στην Ιβηρική χερσόνησο.

## Πηγές
*Πέτρου Ν., Πέτρου Μ. & Γιαννακούλας Μ. 2009, Ορχιδέες της Ελλάδας, Ελληνική Εταιρία Προστασίας της Φύσης.

*Φυτολογία, 2006, Εκδοτική Αθηνών

*Lafranchis T. & Sfikas G. 2001, Flowers of Greece (Vol. IΙ)

*Pignatti S. 1982, Flora d’ Italia (Vol. IΙI). Vol. 1–3. Bologna: Edagricole

## Εξωτερικοί σύνδεσμοι
*http://portal.cybertaxonomy.org/flora-greece/cdm_dataportal/taxon/13510ca5-cd7c-4742-bc7a-07f82e6d4e22

*https://www.greekflora.gr/el/flowers/0400/Ophrys-speculum-subsp-speculum

*http://euromed.luomus.fi/euromed_map.php?taxon=526137&size=medium 
*http://www.greekorchidsociety.org/greekorchids/g/ophrys/speculum/speculum/0
## Παραπομπές


Κατηγορία:Ελληνική χλωρίδα
Κατηγορία:Ορχεοειδή
Πολιτική κρίση του 2020 στο Ελ Σαλβαδόρ

Η **Ελσαλβαδορική πολιτική κρίση του 2020** ήταν όταν στις 9 Φεβρουαρίου 2020 ο Πρόεδρος Μπουκέλε μπήκε στη Βουλή με 40 άντρες των Ενόπλων Δυνάμεων για να ασκήσει πίεση ώστε να εγκριθεί το αίτημά του για δάνειο. Αυτή η ενέργεια χαρακτηρίστηκε ως απόπειρα πραξικοπήματος.

## Ιστορικό
Στις προεδρικές εκλογές του 2019 στο Ελ Σαλβαδόρ ο πρώην δήμαρχος του Σαν Σαλβαδόρ, ο Ναγίμπ Μπουκέλε, πλειοψήφησε και σε ηλικία 37 χρονών έγινε ο νεαρότερος Πρόεδρος στην ιστορία του Ελ Σαλβαδόρ. Ένα χρόνο μετά, ο Πρόεδρος Μπουκέλε ήθελε η Βουλή να εγκρίνει μία αίτηση δανείου από την Κεντροαμερικανική Τράπεζα, για 109 εκατομμύρια δολάρια, με τα οποία θα χρηματοδοτούσε το πρόγραμμά του για την κρατική ασφάλεια. Στην προεκλογική του εκστρατεία είχε υποσχεθεί ότι θα καταπολεμήσει το οργανωμένο έγκλημα και την διαφθορά, και με τα χρήματα αυτά σχεδίαζε να αγοράσει καινούρια περιπολικά, αστυνομικό εξοπλισμό και στολές, και ένα ελικόπτερο. Τα κόμματα της αντιπολίτευσης, η ΕΘΡΕΣ και το ΜΕΑ Φαραμπούντο Μαρτί, τα οποία είχαν την πλειοψηφία στη βουλή, θα απέρριπταν το αίτημά του επειδή ο Μπουκέλε δεν υπέβαλλε αναλυτική αναφορά για τις δαπάνες.

Την πρώτη εβδομάδα του Φεβρουαρίου 2020 οι οπαδοί του Μπουκέλε διαδήλωσαν έξω από το κτίριο της βουλής ζητώντας να εγκριθεί το δάνειο. Στις 6 Φεβρουαρίου ο Πρόεδρος Μπουκέλε επικαλέστηκε το άρθρο 167 του Συντάγματος του Ελ Σαλβαδόρ και συγκάλεσε έκτακτη συνεδρίαση της βουλής εντός του τριημέρου. Στις 9 Φεβρουαρίου ο Πρόεδρος Μπουκέλε μπήκε στη Βουλή συνοδευόμενος από 40 στρατιωτικούς, περπάτησε μεταξύ των εδράνων ενώ οι βουλευτές που συνεδρίαζαν κοίταζαν έκπληκτοι, και κάθισε στη θέση του προέδρου της βουλής που απουσίαζε. Στο ακροατήριό του ανακοίνωσε ότι «*είναι απόλυτα σαφές το ποιος έχει την κατάσταση υπό έλεγχο και την απόφαση που θα πάρουμε θα την εναποθέσουμε στα χέρια του Θεού*». Λίγα λεπτά μετά έφυγε από το κτίριο και απευθύνθηκε στους χιλιάδες οπαδούς του στο δρόμο. Στην ομιλία του έκανε λόγο για «*εξέγερση*» και έδωσε στους απατεώνες (βουλευτές της αντιπολίτευσης) θα μία εβδομάδα για να εγκρίνουν το αίτημά του. Την επόμενη ημέρα οι βουλευτές καταδίκασαν την όλη ενέργεια ως απόπειρα πραξικοπήματος από έναν δικτάτορα. Ο Μπουκέλε απάντησε στις κατηγορίες λέγοντας ότι αν ήταν δικτάτορας θα είχε «*τον έλεγχο των πάντων*».

Το ΕΘΡΕΣ καταδίκασε το αυτοπραξικόπημα και ζήτησε την επέμβαση του Οργανισμού Αμερικανικών Κρατών. Το ΜΕΑΦ Μαρτί έριξε την ευθύνη στον αρχηγό της αστυνομίας, με διαταγή του οποίου οι άντρες της αστυνομίας παρενόχλησαν πολίτες και τις οικογένειές τους, και στον Υπουργό Εξωτερικής Αμύνης, τον Ρενέ Μονρόι. Στις 16 Φεβρουαρίου οι οπαδοί του Μπουκέλε διαδήλωσαν και πάλι έξω από το κτίριο της βουλής ζητώντας να εγκριθεί το δάνειο. Το Συνταγματικό Δικαστήριο καταδίκασε την ενέργεια και ο Πρόεδρος Μπουκέλε είπε ότι θα συμμορφωθεί με την απόφαση.

## Παραπομπές


Κατηγορία:Πολιτική του Ελ Σαλβαδόρ
Ελ Σαλβαδορ
Κόμπουργκ

Το **Κόμπουργκ** () ή εξελληνισμένα **Κοβούργο** είναι πόλη η οποία βρίσκεται στην περιοχή Άνω Φραγκονία της Βαυαρίας, Γερμανία, στις όχθες του ποταμού Ιτς. Για πολύ καιρό το Κόμπουργκ ήταν μέρος των κρατών της Θουριγγίας και προσαρτήθηκε στη Βαυαρία το 1920 έπειτα από λαϊκή ψήφο. Μέχρι την επανάσταση του 1918 ήταν μία από τις πρωτεύουσες του Δουκάτου Σαξονίας-Κόμπουργκ και Γκότα και του Δουκάτου Σαξονίας-Κόμπουργκ-Ζάαλφελντ. Μέσω διαδοχικών δυναστικών πολιτικών, μέλη της άρχουσας οικογένειας του Κόμπουργκ παντρεύτηκαν με διάφορους βασιλικούς οίκους της Ευρώπης, με γνωστότερο τον πρίγκιπα Αλβέρτο, ο οποίος παντρεύτηκε τη βασίλισσα Βικτώρια το 1840.

Σήμερα το Κόμπουργκ έχει πληθυσμό περίπου 41.500 κατοίκους. Καθώς δεν υπέστη σημαντικές καταστροφές κατά τη διάρκεια του Β΄ Παγκοσμίου Πολέμου, το Κόμπουργκ διατηρεί πολλά ιστορικά κτίρια και είναι δημοφιλής τουριστικός προορισμός. Το Κόμπουργκ είναι γνωστό για το Φέστε Κόμπουργκ, ένα από τα μεγαλύτερα κάστρα της Γερμανίας. Το 1530, ο Μαρτίνος Λούθηρος έζησε εκεί για έξι μήνες κατά τη διάρκεια των οποίων εργαζόταν στη μετάφραση της Βίβλου στα γερμανικά.

## Παραπομπές


## Εξωτερικοί σύνδεσμοι
* 
*  

Κατηγορία:Άνω Φραγκονία
κατηγορία:Πόλεις της Βαυαρίας
Φρειδερίκος Κέττλερ

Ο **Φρειδερίκος**, λετονικά: Frīdrihs Ketlers, (25 Νοεμβρίου 1569 στο Mitau (τώρα Jelgava) - 17 Αυγούστου 1642) από τον Οίκο των Κέττλερ ήταν δούκας της Κουρλάνδης και Σεμιγαλίας (λετονικά: Kurzemes un Zemgales hercogiste, περιοχών που τώρα είναι μέρος της Λετονίας) από το 1587 έως το 1642.

## Βιογραφία
Ήταν ο πρωτότοκος γιος του Γκότχαρντ Κέττλερ 1ου δούκα της Κουρλάνδης και της Άννας, κόρης του Αλβέρτου Ζ΄ δούκα του Μεκλεμβούργου.

Μέχρι το 1617 κυβέρνησε μόνο το ανατολικό τμήμα τού δουκάτου, το Zemgale (Σεμιγαλία), ενώ ο μικρότερος αδελφός του, ο Γουλιέλμος, κυβέρνησε το δυτικό τμήμα, την Κουρλάνδη. Ο Φρειδερίκος κυβέρνησε ολόκληρο το δουκάτο από το 1617 και μετά, όταν ο αδελφός του μετανάστευσε λόγω συγκρούσεων με τους ευγενείς.

Ο Φρειδερίκος στα νιάτα του είχε καλή εκπαίδευση και ταξίδεψε σε πολλές άλλες ευρωπαϊκές χώρες. Σύμφωνα με την επιθυμία του Γκότχαρντ, το δουκάτο έπρεπε να χωριστεί μεταξύ των δύο γιων του.

Μετά το τέλος του πατέρα του το 1587, ο Φρειδερίκος και ο μικρότερος αδελφός του Γουλιέλμος, έγιναν συγκυβερνήτες του δουκάτου. Όταν ο Γουλιέλμος ενηλικιώθηκε το 1596, το δουκάτο χωρίστηκε επίσημα στα μέρη της Κουρλάνδης και της Σεμιγαλίας.

Κατά τη διάρκεια του Πολωνο-Σουηδικού Πολέμου, ο Φρειδερίκος και ο Γουλιέλμος οδήγησαν τα στρατεύματά τους σε μάχες εναντίον των Σουηδών, με τον Φρειδερίκο να οδηγεί 300 μεγάλες μονάδες ιππικού στη Μάχη των Σαλασπίλς (1605). Κατά τη διάρκεια του πολέμου, οι ευγενείς της Κουρλάνδης αύξησαν την αντίστασή τους απέναντι στους κυβερνήτες Κέττλερ.

Το 1617 η Επαρχιακή Συνέλευση (Landtag) της Κουρλάνδης κάθισε στο κάστρο Σρούντεν και αποφάσισε για τον Γουλιέλμο να του αφαιρεθεί ο τίτλος και να αποβληθεί από το δουκάτο. Τον επόμενο χρόνο ο Φρειδερίκος εκλέχθηκε ως ο μοναδικός δούκας της Κουρλάνδης και ενέκρινε ένα νέο σύνταγμα, τη *Formula Regiminis*, το οποίο έδωσε μεγαλύτερα δικαιώματα στους ευγενείς. Μεταξύ των νέων παραμέτρων που έθεσε αυτό το σύνταγμα, ήταν ότι ο δούκας δεν μπορούσε να εφαρμόσει αποφάσεις χωρίς την προηγούμενη συγκατάθεση τού συμβουλίου του δουκάτου, καθιστώντας έτσι την Κουρλάνδη μία συνταγματική μοναρχία.

Το 1622 η κατοικία του δούκα στο Mίταου περικυκλώθηκε από τον Σουηδικό στρατό, αναγκάζοντας τον Φρειδερίκο να μετακομίσει στο Γκόλντινγκεν (τώρα Κούλντιγκα).

## Οικογένεια
Νυμφεύτηκε το 1600 την Ελισάβετ-Μαγδαληνή, κόρη του Ερνέστου-Λουδοβίκου δούκα της Πομερανίας το 1600. Δεν είχαν απογόνους, οπότε το 1625 ο Φρειδερίκος πρότεινε να αναγνωριστεί ο γιος τού Γουλιέλμου, ο Ιάκωβος, ως κληρονόμος. Το συμβούλιο του δουκάτου συμφώνησε με αυτή την πρόταση και ο Ιάκωβος έγινε συγκυβερνήτης το 1638.

## Παραπομπές


## Πηγές
* 

Κατηγορία:Προτεστάντες μονάρχες
Κατηγορία:Δούκες της Κουρλάνδης
Κατηγορία:Οίκος των Κέττλερ
Γουλιέλμος Κέττλερ

Ο **Γουλιέλμος** (20 Ιουνίου 1574 - 7 Απριλίου 1640) από τον Οίκο των Κέττλερ ήταν δούκας της Κουρλάνδης, μίας γερμανικής περιοχής της Βαλτικής στη σημερινή Λετονία. Ο Γουλιέλμος κυβέρνησε το δυτικό τμήμα του δουκάτου της Κουρλάνδης-Σεμιγαλίας, δηλ. την Κουρλάνδη, ενώ ο αδελφός του Φρειδερίκος κυβερνούσε το ανατολικό τμήμα, τη Σεμιγαλία.

## Βιογραφία
Γεννημένος στο Μίταου το 1574, ο Γουλιέλμος ήταν ο δευτερότοκος γιος του Γκότχαρντ και της Άννας, κόρης του Αλβέρτου Ζ΄ δούκα του Μεκλεμβούργου. Μετά το τέλος του πατέρα τους το 1587, ο Φρειδερίκος και ο Γουλιέλμος κληρονόμησαν το δουκάτο της Κουρλάνδης και της Σεμιγαλίας. Οι δύο αδελφοί χώρισαν το δουκάτο μεταξύ τους και ο Γουλιέλμος κυβερνούσε το τμήμα της Κουρλάνδης, με έδρα την Κούλντιγκα.

Λόγω συγκρούσεων με τους τοπικούς ευγενείς, έχασε τον έλεγχο του δουκάτου το 1617 και μετανάστευσε. Στη συνέχεια, ο αδελφός του Φρειδερίκος έγινε ο μόνος κυβερνήτης του δουκάτου.

Απεβίωσε στο μοναστήρι Κούκλοβ στην Πομερανία στις 7 Απριλίου 1640. Ο γιος του Ιάκωβος διαδέχθηκε τον Φρειδερίκο ως δούκας της Κουρλάνδης και της Σεμιγαλίας το 1642.

Τα λείψανα του Γουλιέλμου επέστρεψαν στην Κουρλάνδη το 1642 και τάφηκαν στο δουκικό μνημείο στις 23 Φεβρουαρίου 1643.

## Οικογένεια
Νυμφεύτηκε το 1609 τη Σοφία των Χοεντσόλερν (1582–1610), κόρη του Αλβέρτου-Φρειδερίκου δούκα της Πρωσίας και έλαβε ως προίκα το έδαφος της Γκρόμπινια. Είχε τέκνο:
* Ιάκωβος 1610-1682, δούκας της Κουρλάνδης και Σεμιγαλίας.

## Αναφορές


Κατηγορία:Οίκος των Κέττλερ
Κατηγορία:Δούκες της Κουρλάνδης
Κατηγορία:Γερμανοί της Βαλτικής
Ευρωπαϊκό Πρωτάθλημα Κλειστού Στίβου 2021 – 400 μέτρα γυναικών

Τα **[[400 μέτρα]] γυναικών** στο Ευρωπαϊκό Πρωτάθλημα Κλειστού Στίβου 2021 πραγματοποιήθηκαν στις 5 Μαρτίου, τοπική ώρα 11:22 (σειρές) και 19:33 (ημιτελικοί) και στις 6 Μαρτίου, τοπική ώρα 20:25 (τελικός).
## Μετάλλια

## Ρεκόρ

## Αποτελέσματα
### Σειρές
Πρόκριση: Οι 2 πρώτες κάθε σειράς (Q) και οι επόμενοι 4 καλύτεροι χρόνοι (q) προκρίνονται στους ημιτελικούς.

### Ημιτελικοί
Πρόκριση: Οι 2 πρώτες κάθε σειράς (Q) προκρίνονται στον τελικό.

### Τελικός

## Παραπομπές

0400Γυ
2021Γ
Φερδινάνδος Κέττλερ

Ο **Φερδινάνδος** (1 Νοεμβρίου 1655 - 4 Μαΐου 1737) από τον Οίκο των Κέττλερ ήταν δούκας της Κουρλάνδης και Σεμιγαλίας από το 1730 έως το 1737.

## Βιογραφία
Ήταν ο δευτερότοκος γιος του Ιακώβου δούκα της Κουρλάνδης και Σεμιγαλίας και της Λουίζας-Καρλόττας των Χοεντσόλερν, κόρης του Γεωργίου-Γουλιέλμου εκλέκτορα του Βρανδεμβούργου. Γεννήθηκε στο Μίταου (νυν Γιέλγκαβα της Λετονίας). Αυτός και η οικογένειά του κρατήθηκαν αιχμάλωτοι από τους Σουηδούς στη Ρίγα. Μεταφέρθηκαν στο Iβάνγκοροντ, τότε τμήμα της Σουηδικής Ίνγκερμανλαντ και κρατήθηκαν εκεί μεταξύ 1658 και 1660 (συνολικά δύο έτη).

Μετά το τέλος τού πατέρα του Ιακώβου το 1682, το δουκάτο πέρασε στον μεγαλύτερο αδελφό τού Φερδινάνδου, στον Φρειδερίκο-Καζιμίρ. Ο Φρειδερίκος-Καζιμίρ βρισκόταν στον πολωνικό στρατό, όπου είχε φθάσει στον βαθμό τού αντιστράτηγου και συμμετείχε σε πολλές μάχες ενάντια στην Οθωμανική Αυτοκρατορία. Μετά το τέλος του Φρειδερίκου-Καζιμίρ το 1698, η χήρα του και ο Φερδινάνδος έγιναν κηδεμόνες τού ανηλίκου κληρονόμου, τού Φρειδερίκου-Γουλιέλμου και κυβέρνησε το δουκάτο στο όνομα εκείνου.

### Μετέπειτα ζωή
Όταν ξεκίνησε ο Μεγάλος Βόρειος Πόλεμος το 1700, ο Φερδινάνδος πολέμησε σε μάχες κοντά στη Ρίγα. Μετά την ήττα του στη μάχη της Ντάουγκαβα, κατέφυγε στο Ντάντσιχ, όπου έμεινε μέχρι το τέλος του. Το συμβούλιο του δουκάτου (*Landtag*) -υπό σουηδική κατοχή- αρνήθηκε να αναγνωρίσει τον Φερδινάνδο ως δούκα.

Εν τω μεταξύ ο Φρειδερίκος-Γουλιέλμος νυμφεύτηκε την Άννα της Ρωσίας. Όταν ο Φρειδερίκος-Γουλιέλμος απεβίωσε, άφησε τον Φερδινάνδο ως τον τελευταίο κληρονόμο του δουκάτου της Κουρλάνδης από τον Οίκο των Κέττλερ. Ωστόσο ο Φερδινάνδος ήταν απρόθυμος να επιστρέψει, και αντ' αυτού κυβέρνησε η Άννα της Ρωσίας, η οποία ενήργησε ως επίτροπος. Το 1725 το Συμβούλιο του Δουκάτου εξέλεξε τον Μαυρίκιο της Σαξονίας ως νέο δούκα. Ωστόσο αυτός εγκατέλειψε σύντομα την Κουρλάνδη, λόγω τριβής με τη Ρωσική Αυτοκρατορική διοίκηση.

Το 1730 ο Φερδινάνδος, τότε 75 ετών, νυμφεύτηκε τη νεαρή Ιωάννα-Μαγδαληνή της Σαξονίας-Βάισενφελς. Την ίδια χρονιά η Άννα της Ρωσίας έγινε Αυτοκράτειρα της Ρωσίας. Το Συμβούλιο του δουκάτου αναγνώρισε τελικά τον Φερδινάνδο ως δούκα. Ωστόσο το 1736 ο Αύγουστος Γ΄ της Πολωνίας, σε ιδιωτική συνάντηση, προσέφερε το δουκάτο της Κουρλάνδης στον Έρνστ-Γιόχαν φον Μπίρον. Ο Μπίρον ήταν εραστής της Άννας και είχε μεγάλη επιρροή στις κρατικές υποθέσεις.

Ο Φερδινάνδος απεβίωσε στο Ντάντσιχ της Πολωνίας, στις 4 Μαΐου 1737. Δεν είχε παιδιά. Έναν μήνα αργότερα, το Συμβούλιο του δουκάτου εξέλεξε τον Ερνστ-Γιόχαν φον Μπίρον ως νέο δούκα της Κουρλάνδης και Σεμιγαλίας. 

## Οικογένεια
Νυμφεύτηκε την Ιωάννα-Μαγδαληνή των Βέττιν, κόρη του Ιωάννη-Γεωργίου δούκα της Σαξονίας-Βάισενφελς.

## Βιβλιογραφικές αναφορές

## Πηγές
* 

Κατηγορία:Οίκος των Κέττλερ
Κατηγορία:Γερμανοί της Βαλτικής
Κατηγορία:Δούκες της Κουρλάνδης
Ευρωπαϊκό Πρωτάθλημα Κλειστού Στίβου 2021 – Άλμα εις τριπλούν γυναικών

Το **[[άλμα εις τριπλούν]] γυναικών** στο Ευρωπαϊκό Πρωτάθλημα Κλειστού Στίβου 2021 θα πραγματοποιηθεί στις 6 Μαρτίου, τοπική ώρα 12:05 (προκριματικά) και στις 7 Μαρτίου, τοπική ώρα 17:20 (τελικός).
## Μετάλλια

## Ρεκόρ

## Αποτελέσματα
### Προκριματικά
Πρόκριση: 14,10 (Q) ή οι 8 καλύτερες επιδόσεις (q) προκρίνονται στον τελικό.

### Τελικός

## Παραπομπές

ΑΤριπλούνΓυ
2021Γ
Γραπτός λόγος

Ο **γραπτός λόγος** είναι η γραπτή μορφή μιας γλώσσας. Ο γραπτός λόγος μπορεί να είναι σχεδιασμένος καθώς σε αντίθεση με τον προφορικό λόγο, μπορεί να τροποποιηθεί από τον συγγραφέα, για να ελεγχθεί, να διορθωθεί και να ξαναγραφτεί, ώστε να τηρεί καλύτερα τους συντακτικούς κανόνες και και για να αποκτίσει διευρυμένο και πιο εξειδικευμένο λεξιλόγιο.   

Η γραφή δηλαδή η διαδικασία δημιουργίας γραπτού λόγου, θεωρείται μια γνωστική και κοινωνική δραστηριότητα που περιλαμβάνει νευροψυχολογικές και φυσικές διεργασίες και τη χρήση συστημάτων γραφής για τη δημιουργία επίμονων αναπαραστάσεων της ανθρώπινης γλώσσας. Ένα σύστημα γραφής βασίζεται σε πολλές από τις ίδιες σημασιολογικές δομές με τη γλώσσα που αντιπροσωπεύει, όπως το λεξικό και το συντακτικό, με την πρόσθετη εξάρτηση ενός συστήματος συμβόλων, που αντιπροσωπεύουν τη φωνολογία και τη μορφολογία αυτής της γλώσσας. Ωστόσο, η γραπτή γλώσσα μπορεί να λάβει χαρακτηριστικά διακριτά από οποιαδήποτε διαθέσιμη στην προφορική γλώσσα.  

Η γραφή είναι μία απαιτητική διαδικασία, που καθοδηγείται από τον/την συντάκτη/τρια του κειμένου και απαιτεί την ταυτόχρονη ενεργοποίηση ποικίλων γνωστικών διαδικασιών, αλλά και διαφορετικών τύπων γνώσεων. Μπορεί να θεωρηθεί ως μια δραστηριότητα μετάδοσης του μηνύματος και λύσης του προβλήματος. Σε σχέση με τις έρευνες για την ανάγνωση και τον προφορικό λόγο, εκείνες αναφορικά με την παραγωγή γραπτού λόγου είναι περιορισμένες.  Ο συγγραφέας παράγει τον λόγο του μέσα σε αφθονία χρόνου, για αυτό και το γράψιμο είναι μια χρονοβόρα διαδικασία, που δυσκολεύεται να παρακολουθήσει τους ρυθμούς της καθημερινής ζωής. Συχνά παρακολουθεί τους χρόνους της "μεγάλης διάρκειας", τον χρόνο των νόμων και των κανονισμών, των θρησκευτικών κειμένων, της επιστημονικής σκέψης και της λογοτεχνίας. Ο γραπτός λόγος έχει την ιδιότητα να αποκρύπτει τα διαδοχικά στάδια της συγκρότησής του και έτσι ο/η αναγνώστης/ια έρχεται σε επαφή με το τελειωμένο προϊόν.   

Ο γραπτός λόγος, έχει κατεξοχήν "αποθηκευτική" λειτουργία, στηρίζεται δηλαδή στην προγραμματισμένη καταχώριση πληροφοριών μέσα στο κείμενο, πράγμα που διαστέλλει την ανθρώπινη επικοινωνία έξω από τους περιορισμούς του χώρου και του χρόνου. Αυτό έχει ως συνέπεια να μπορεί ο γραπτός λόγος να αποσπάται από τα χωροχρονικά συμφραζόμενα της παραγωγής του και να αποκτά ένα χαρακτήρα αυτονομίας μέσα στη διαδρομή του ιστορικού χρόνου. Θα λέγαμε, λοιπόν, ότι ο γραπτός λόγος είναι ο λόγος της διανομής πληροφοριών, που καταξιώνεται κοινωνικά, επειδή ξεπερνά το "εδώ και τώρα" και γίνεται λόγος της "μεγάλης διάρκειας", ενώ ο προφορικός λόγος είναι ο λόγος της συνομιλιακής διεπίδρασης, ο λόγος του "εδώ και τώρα", λόγος φευγαλέος, λόγος της "μικρής διάρκειας". '

## Παραπομπές

Κατηγορία:Κείμενο
Κατηγορία:Γλώσσα (γλωσσολογία)
Κατηγορία:Παιδαγωγική